《次韵晁尧民黄鲁直苏子瞻同赋半》
宋代·李之仪

耿耿万里心，振衣常夜半。明星当户高，仰首每自叹。

是身固虚空，殆将等閒玩。永怀一寸光，有之讵能散。

南山富蕨薇，采采宁待伴。不愧郢中曲，谁报青玉案。

千载北窗风，郑声何可乱。子职若崎岖，垢指宁与盥。

我惭老更拙，欲和知良难。但能袭馀尘，未易窥重关。

路年与君俱，才此意少宽。奈何舍我去，鸿鹄随骞抟。

岑楼起肤寸，万仞始一拳。知君未易量，愿君更加餐。

亲发日益白，何以为亲欢。以义不以时，吾君正求贤。

只欠明光宫，峨峨望君冠。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。